proxectonos/corpus_dominio_legal_administrativo_tmp huggingface dataset:
03/02/2014 | Administración LocalMunicipal
Cambre
Publicación edicto padrón cuarto trimestre de 2013 da taxa de subministración de auga potable e rede de sumidoiros

Por resolución da concelleira delegada da área de economía, facenda, promoción económica e consumo de data 30 de decembro de 2013, acordouse: PRIMEIRO: Aprobar o padrón das taxas por prestación do servizo público de subministración de auga potable, rede de sumidoiros e canon de auga da Xunta de Galicia correspondente ao período impositivo carto trimestre de 2013, no que constan 11.968 recibos por un importe de CATROCENTOS NOVENTA E UN MIL SETECENTOS TRINTA E UN EUROS E VINTE E TRES CÉNTIMOS (491.731,23), que comeza por 1,2,3 SERVICIO RÁPIDO, S. L. e remata por ZORROZUA DE BARROETA RAQUEL, segundo o seguinte detalle: SEGUNDO: Expoñer ao público tódolos datos incorporados ao padrón que se aproba, mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canón da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo de un mes contado dende o día seguinte ó remate da exposición ó público do Padrón. A falta de pagamento do canón da auga no período voluntario suporá a súa exixencia pola vía de constrinximento pola consellería competente en materia de Facenda da Xunta de Galicia. Cambre, 30 de decembro de 2013 P. D. A Concelleira delegada da área de economía, facenda, promoción económica e consumo (R. A. nº 1.000 de 17/6/2011) Marta María Vázquez Golpe
03/02/2014 | Administración LocalMunicipal
Oroso
Baixa no padrón municipal de habitantes

O 21/01/2014 o alcalde ditou a seguinte Resolución: Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos no folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual, esta non se puido levar a cabo por descoñecemento do seu domicilio actual. Logo de ver o correspondente informe de residencia efectiva da Policía local. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que a interesado manifeste a súa desconformidade e presenten as alegacións que consideren oportunas en relación coa baixa no padrón municipal de habitantes. No caso de que esto non suceda remitirase os expedientes para o informe favorable do Consello de Empadroamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 21 de xaneiro de 2014. O alcalde Ante min, o secretario Manuel Mirás Franqueira Dalmiro Núñez Méndez” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 21 de xaneiro de 2014 O alcalde Manuel Mirás Franqueira
03/02/2014 | Administración LocalMunicipal
Ferrol
Urbanismo. Inspección e Disciplina
Notificacións a Carlos Díaz Blanco e María Rosario Veira Rodríguez, José Miguel Labarta Barro e a José Luis Barros Moreno, expediente OE 3/13 Terra 2, esquina Igrexa 46

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 09.12.2013 que se ditou en sede do expediente de orde de execución OE 3/13, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento dos interesados. PRIMEIRO.- Desestimar integramente o recurso de reposición achegado por don Gerson Hampton Ouled Si Hammou en data do 29.11.13 fronte ao decreto do 31.10.13, confirmando o mesmo en tódolos seus extremos, polo dito nos fundamentos de dereito. SEGUNDO.- Advírteselle aos obrigados que no caso de continuar incumprindo o ordenado no decreto de data 09.08.13 se continuará coa imposición de multas coercitivas por importe de 300 a 6.000 euros, reiterables ata o total cumprimento do ordenado, sen prexuízo de acordar a execución subsidiaria polo Concello, previa a redacción do correspondente proxecto e con todos os custes inherentes a ela con cargo ao obrigado Recórdaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. TERCEIRO.- Notificar ós interesados no expediente.” Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
03/02/2014 | Administración LocalMunicipal
Curtis
Ampliación cemiterio Santa María de Foxado

Neste Concello solicitouse licenza municipal para a ampliación do cemiterio parroquial de Santa María de Foxado. Sométese o dito expediente a exposición pública, para que no prazo de 15 días hábiles, contados dende o día seguinte ao da publicación deste anuncio no BOP, os interesados presenten as reclamacións que consideren oportunas, segundo o disposto no artigo 52 do Decreto 134/1998, do 23 de abril, sobre policía sanitaria mortuoria. Teixeiro, 24 de xaneiro de 2014 O alcalde Javier Francisco Caínzos Vázquez
03/02/2014 | Administración LocalMunicipal
Lousame
Publicación anuncio adxudicación contrato de obras: “Camiño Confurco-Ces”

A Xunta de Goberno Local deste Concello en sesión de data 20 de decembro de 2013, adxudicou o contrato de obras de “Camiño Confurco - Ces” incluída no “Camiño Confurco – Ces”, cofinanciadas por este Concello (10.382,40 €) e AGADER (49.440,00 €) a través do Plan marco Programa Mellora de Camiños de titularidade municipal 2013-2014 da Axencia Galega de Desenvolvemento Rural, financiado polo Fondo Europeo Agrícola de Desenvolvemento Rural. O que se publica ós efectos do artigo 154 do RDL 3/2011 que aproba o texto refundido da Lei de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Obras. b) Descrición do obxecto: Acondicionamento de vías públicas. a) Tramitación: Ordinaria. b) Procedemento: Negociado sen publicidade. Prezo: 49.440’00 €. IVE: 10.382’40 €. Total: 59.822.40 €. a) Data: 20/12/2013 Contratista: NEMESIO ORDOÑEZ, S. A. b) Nacionalidade: Española. c) Importe de adxudicación: Prezo: 49.109’42, € IVE: 10.312’98 € Total: 59.422’40 € Lousame, 17 de xaneiro de 2013. Asdo.: Mª Teresa Villaverde Pais, alcaldesa.
03/02/2014 | Administración LocalMunicipal
Muros
Aprobación da modificación da tarifa da Ordenanza fiscal da Mancomunidade de Auga de Carnota e Muros

Mancomunidade de auga dos Concellos de Carnota e Muros EDICTO Aprobación da modificación da tarifa de Ordenanza fiscal A XUNTA DA MANCOMUNIDADE DE AUGAS DE CARNOTA E MUROS celebrada o día 26 de decembro de 2013 aprobou provisionalmente a modificación dos tipos impositivos vixentes (+1,5%) da Ordenanza fiscal seguinte: ORDENANZA REGULADORA DO PREZO PÚBLICO DO SERVIZO DE SUBMINISTRACIÓN DE AUGA CORRENTE – Actualización do 1,5% de incremento para o ano 2014 das tarifas vixentes, de acordo co I. P. C. interanual. O que se expón ao público durante trinta días, dentro dos cales os interesados poderán examinar o expediente e presentar as reclamacións e suxerencias que estimen, de acordo co disposto nos arts.17 do RDL 2/2004, TRLRFL, e 49 da Lei 7/85. Muros, 27 de xaneiro de 2014. A PRESIDENTA DA MANCOMUNIDADE Caridad González Cerviño
03/02/2014 | Administración LocalMunicipal
A Laracha
Aprobación inicial P. E. E. E.

Anuncio de aprobación do Plan especial de ampliación de dous equipamentos educativos (PE EE) A Xunta de Goberno Local, en sesión ordinaria celebrada o día vinte e tres de decembro de 2013, adoptou entre outros o seguinte acordo: PRIMEIRO.–Aprobar inicialmente o Plan Especial ampliación de dous equipamentos educativos (PE EE), redactado polo equipo redactor da empresa Monteoliva Arquitectura, S. L. P., datado do mes de outubro de 2012. SEGUNDO.–Suspender o procedemento de outorgamento de licenzas por un prazo máximo de 2 anos, extinguíndose en todo caso coa aprobación definitiva do Plan Especial, no ámbito afectado conforme ao disposto no artigo 77.2 da Lei 9/2002, do 30 de decembro, de ordenación urbanística e protección do medio rural de Galicia, e expoñer o resumo executivo da súa delimitación e publicar o plano de suspensión de licenzas que figura como anexo I deste acordo, segundo o disposto no artigo 11.3 do texto refundido da Lei do solo, aprobado por Real decreto lexislativo 2/2008, do 20 de xuño. TERCEIRO.–Someter o expediente a información pública por prazo mínimo de un mes mediante anuncio que se publicará no Diario Oficial de Galicia e dous dos xornais de maior circulación da provincia, coa finalidade de que o que o desexe poida examinalo e deducir, durante o citado prazo, cantas alegacións ou observacións considere oportunas. Simultaneamente notificaráselles individualmente a todos os propietarios dos terreos afectados. CUARTO.–Solicitar, durante o mesmo tempo no que se realiza o trámite de información pública, os informes sectoriais que resulten preceptivos ás administracións públicas competentes, que deberán de ser emitidos no prazo máximo dun mes, agás que a lexislación sectorial sinale outro prazo. QUINTO.–Publicar a seguinte relación de bens e dereitos afectados polo expediente no Boletín Oficial da Provincia aos efectos previstos no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, para aqueles interesados aos que non poida serlle practicada a correspondente notificación. – Acción ampliación do CEIP Otero Pedraio – Acción ampliación do IES Agra de Leborís Lugar de exposición do expediente: Secretaría (1.º andar Casa Consistorial) Horario: de 9 a 14 horas. A Laracha, 20 de xaneiro de 2014. O alcalde José Manuel López Varela
03/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43627. Derribo dun galpón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Horacio Dopico Pereira, con DNI XXXXXXXXX e enderezo Canteiros, 41, O Val, solicita de Augas de Galicia a autorización de obras no lugar de Belote-Baltar, parroquia do Val (Santa María A Maior), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43627. As obras solicitadas consisten no derribo dun galpón para facilitar a segregación dunha parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2014. O xefe do Servizo Territorial Antonio López Grueiro
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 22 de xaneiro de 2014 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Cee (Nº Expte.: IN407A 2014/9-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: MERCADONA, S. A. - Enderezo Social: AVDA. DE MADRID, 108, 36214 VIGO. - Denominación: LMT DE 2 X 90M CS E CT 630KVA PARA SUPERMERCADO. - Situación: PARQUE EMPRESARIAL CEE, PARCELA 36-37, CEE - Descricións Técnicas: LMT SOTERRADA DE 2 X 90M DE LONXITUDE, PARA ALIMENTAR EN ANEL O CT; CABLE 12/20KV, 1*240AL, ORIXE NO CT1 DA EMPRESA DISTRIBUIDORA. CS, EN CASETA PREFABRICADA, COMPARTIDA CO CT, EQUIPADO CON 3 INTERRUTORES-SECCIONADORES, 24KV, 400A. CT DE 630KVA, RELACION 20/0,42KV, EN BAÑO DE SILICONA. APARELLAXE DE MANOBRA E PROTECCION, ASI COMO EQUIPA DE MEDIDA EN CABINAS METALICAS PREFABRICADAS. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 22 de xaneiro de 2014 A xefa territorial Susana Vazquez Romero
03/02/2014 | Administración LocalMunicipal
Cee
Desistimento e arquivo de expediente de licenza de apertura

Por Resolución da alcaldía nº 5/2014 do día 07/01/2014 acordouse declarar o desistimento da solicitude de licenza de apertura dun local comercial adicado a comercio polo miudo de lencería, situado na Rúa Calzada, nº 2, baixo, de Cee, presentada por dona Beatriz Teresa Kamali Spath, con DNI XXXXXXXXX, en base ás circunstancias que se sinalan no expediente e que o interesado poderá consultar nas oficinas municipais. Na mesma resolución ordenouse a conclusión da tramitación e o arquivo do expediente. Contra a resolución referida, que pon fin á vía administrativa, poderanse interpoñer os seguintes recursos: O recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderá interpoñer, perante o mesmo órgano que ditou esta resolución, o recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderá utilizar calquera outro recurso que estime pertinente e/ou exercer as accións que procedan perante a xurisdición competente. O que se fai público de acordo co sinalado no artigo 59.5 da Lei 30/1992, do 26 de novembro. Cee, 27 de xaneiro de 2014 A alcaldesa Zaira Rodríguez Pérez
03/02/2014 | Administración LocalMunicipal
Oroso
Baixa no padrón municipal de habitantes

O 21/01/2014 o alcalde ditou a seguinte Resolución: Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos no folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual, esta non se puido levar a cabo por descoñecemento do seu domicilio actual. Logo de ver o correspondente informe de residencia efectiva da Policía local. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que a interesado a manifeste a súa desconformidade e presenten as alegacións que consideren oportunas en relación coa baixa no padrón municipal de habitantes. No caso de que esto non suceda remitirase os expedientes para o informe favorable do Consello de Empadroamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 21 de xaneiro de 2014. O alcalde Ante min, o secretario Manuel Mirás Franqueira Dalmiro Núñez Méndez” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 21 de xaneiro de 2014 O alcalde Manuel Mirás Franqueira
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 17 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Ferrol (expediente IN407A 7/2013) Resolución do 17 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Ferrol (expediente IN407A 7/2013)

Resolución do 17 de xaneiro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Ferrol (expediente IN407A 7/2013) Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación do C. T. estrada Gándara (expediente 27.450). Situación: concello de Ferrol. Características técnicas: Reforma do centro de transformación non prefabricado existente estrada Gándara, consistente no cambio de ubicación e a substitución do transformador actual por un de potencia de 800 kVA e unha relación de transformación de 15/0,4-0,23 kV, con instalación de novas celas 4L+1P, no interior do local existente, o cal repárase interiormente. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 17 de xaneiro de 2014. Susana Vázquez Romero Xefa territorial da Coruña
03/02/2014 | Administración LocalMunicipal
Arteixo
Servizos Económicos
Publicación do edicto de aprobación provisional da modificación da Ordenanza número 36

EDICTO Aprobación provisional da modificación da Ordenanza n.º 36, reguladora do prezo público pola prestación do servizo de axuda no fogar do Concello de Arteixo. O Concello Pleno, en sesión celebrada o 30 de xaneiro de 2014, acordou a aprobación provisional da modificación da Ordenanza n.º 36, reguladora do prezo público pola prestación do servizo de axuda no fogar. Dito acordo de aprobación provisional foi adoptado en virtude do sinalado no artigo 41 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e se expón ao público por un prazo de trinta días, segundo establece o artigo 49 da Lei 7/85, do 2 de abril, mediante inserción deste edicto no BOP e no diario “La Voz de Galicia”, así como en cumprimento dos preceptos citados, no taboleiro de edictos do Concello. Dito prazo comenzará a contar a partir da derradeira das publicacións producidas, podendo os interesados examinar o expediente e presentar, no seu caso, as reclamacións que estimen oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, entenderase definitivamente adoptado, publicando o texto íntegro de tal modificación. Arteixo, 30 de xaneiro de 2014. O alcalde Carlos Calvelo Martínez
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 13 de xaneiro de 2014, da Xefatura Territorial da Coruña, polo que se somete a información pública a petición de autorización da instalación eléctrica no concello de Cabanas (expediente IN407A 2013/143)

Resolución do 13 de xaneiro de 2014, da Xefatura Territorial da Coruña, pola que se somete a información pública a petición de autorización da instalación eléctrica no concello de Cabanas (expediente IN407A 2013/143). Aos efectos previstos na Lei 54/1997 do 27 de novembro (B. O. E. n.º 285), do sector eléctrico, e no título VII do Real Decreto 1955/2000, do 1 de decembro (B. O. E. n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DE CABAÑAS, S. L. Domicilio social: Arenal, 53-baixo, 15621 Cabanas. Denominación: anel con LMTS do CT Arenal I a CT Lousido. Situación: concello de Cabanas. Características técnicas: Liña de media tensión soterrada (LMTS) a 15 kV que permitirá a conexión en bucle do CT Arenal existente (Expte. IN407A 2002/284) co CT Lousido existente (Expte. IN407A 2011/245), añadíndose en ambos CT’s unha celda de protección de liña, con condutor tipo RHZ1-2OL 12/20 kV 150 mm 2, cunha lonxitude total de 1.882,89 m, discorrendo por canalización existente no tramo A-D de 224,39 m do proxecto LMTS a CT Arenal I (Expte. IN407A 2002/283), tramo N-Ñ de 38,65 m do proxecto CT Lousido-Estac. Bombeo 2- (Expte. IN407A 2001/245) e tramo F-H de 148,47 m deste proxecto, e nos tramos de nova construcción D-F de 255,14 m, e tramo H-N de 1216,24 m, no concello de Cabanas. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sito no edificio administrativo de Monelos, s/n, 15071-a Coruña, no prazo de vinte días, a partir da última publicación. A Coruña, 13 de xaneiro de 2014. A xefa territorial Susana Vázquez Romero
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 16 de xaneiro de 2014, da Xefatura Territorial de A Coruña, pola que se autoriza e se aproba o proxecto de execución das instalacións eléctricas no concello de A Laracha (N.º Expte. IN407A 2013/042)

Resolución do 16 de xaneiro de 2014, da Xefatura Territorial de A Coruña da Consellería de Economía e Industria, pola que se autoriza e se aproba o proxecto de execución das instalacións eléctricas no concello de A Laracha (N.º Expte. IN407A 2013/042). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: HIDROELÉCTRICA DE LARACHA, S. L. Domicilio social: Avda. de Arteixo, 19-1.º Drta, 15004 - A Coruña. Denominación: reforma CT e RBT Vista Alegre. Situación: A Laracha. Características técnicas:  Liña electrica aérea a 15/20 kV, cunha lonxitude de 40 m, en condutor tipo LA-56, con inicio no apoio n.º 1 existente tipo CH-13/2500 da LMT ao CT Martiñán (Expte. IN407A 2004/037) e final no apoio proxectado tipo HVH-11/2500, onde instalarase o novo centro de transformación (CT) de tipo intemperie.  Novo CT tipo intemperie sobre apoio de formigón tipo HVH-11/2500 en substitución do existente de tipo caseta Vista Alegre (Expte. IN407A 1996/134), o cal realizarase a súa demolición, cunha potencia de 50 kVA e relación de transformación 15-20/0,4-0,230 kV.  Reforma da rede de baixa tensión existente, con orixe no novo CT, nunha de lonxitude de 876 m, coa instalación de 7 novos apoios tipo HV e condutor tipo RZ-3x95 Al+ 54,6 Alm Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 16 de xaneiro de 2014. A xefa territorial Susana Vázquez Romero
03/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43790. Ampliación de saneamento

Concello de Cariño, con DNI P1509500C e enderezo Praza da Pulida, nº 11, solicita de Augas de Galicia a autorización de obras no lugar de Feás e Landoi, parroquia de Feás (San Pedro), Concello de Cariño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43790. As obras solicitadas consisten na ampliación da rede de saneamento dende A Rega (Feás) ata Meleato (Landoi). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cariño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2014 O xefe do servizo territorial Antonio López Grueiro
03/02/2014 | Administración LocalMunicipal
Dumbría
Información pública sobre actividade sometida a avaliación de incidencia ambiental

ANUNCIO Téndose solicitado desta Alcaldía, por Lisa Marie Boukhnouz Garcia Alcala, licenza municipal de obra e actividade de reforma interior e cambio de uso de vivenda unifamiliar de planta baixa e planta alta, ampliación de proxecto de albergue turístico e ampliación de proxecto de pensión a emprazar en Olveiroa, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por prazo de vinte días hábiles, contados a partir do seguinte ó da última publicación deste anuncio no Boletín Oficial da Provincia ou no Diario Oficial de Galicia, co fin de que os afectados polas actividades que se pretenden instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 30 de xaneiro de 2014. O ALCALDE José Manuel Pequeño Castro
03/02/2014 | Administración LocalMunicipal
Mugardos
Emprazamento a interesados nos procedementos abreviados núms.0000277/2013 e 0000280/2013

EMPRAZAMENTO PROCEDEMENTOS ABREVIADOS 0000277/2013 E 0000280/2013 Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo nº.1 de Ferrol, dunha parte D. JESUS GERARDO BOZIC YETANO, e doutra parte D. MOHAMMED ALI VICTOR SEGUNDO SAENZ ROVIRA e D. TEO CONSTANTIN MIHAI SAYO BOUSSAOULA, interpuxeron sendos recursos contenciosos-administrativos contra o Concello de Mugardos en impugnación das Resolucións da Alcaldía números 761/2013 e 762/2013, respectivamente, de data 25 de setembro de 2013, desestimatorias dos recursos de alzada interpostos contra a resolución de data 29 de xullo de 2013 do proceso selectivo para a provisión de 12 prazas de persoal para o grupo de emerxencias supramunicipal. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Nº 1 de Ferrol, rúa Coruña nº 55, 2ª planta, 15.402 Ferrol. Mugardos, 24 de xaneiro de 2014 O ALCALDE, Asdo) XOSÉ FERNÁNDEZ BARCIA.
24/02/2014 | Administración LocalMunicipal
Laxe
Anuncio da aprobación provisional da Ordenanza municipal reguladora do prezo público pola prestación do servizo de axuda no fogar deste Concello

Aprobada provisionalmente polo pleno deste concello, na sesión ordinaria celebrada o 14 de febreiro de 2014, a ordenanza municipal reguladora do prezo público pola prestación do servizo de axuda no fogar do concello de Laxe, queda exposto ó público o expediente da mesma por prazo de trinta días, durante o que pode ser examinado na Secretaría Municipal e formularse polos interesados dentro do mesmo prazo, se así o consideran oportuno, as reclamacións pertinentes. Se non se presentaren reclamacións, entenderase definitivamente adoptado o acordo provisional, procedéndose á publicación do texto definitivo da devandita ordenanza. Áo mesmo tempo, tomouse en consideración derrogar a anterior ordenanza que existía ata agora. Laxe, 17 de febreiro de 2014. O alcalde, Asdo/Antonio Carracedo Sacedón.
24/02/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. Desenv. Territ., Coop. e Medio Ambiente
Convocatoria do programa de limpeza de praias marítimas dirixido a concellos da provincia da Coruña durante o exercicio 2014

Ademáis das exclusións expresadas no punto 4 das bases xerais, non serán obxecto de subvención nesta convocatoria as seguintes actividades: Ademais da documentación establecida no apartado 7.2 das bases xerais das convocatorias de subvencións, os concellos deberán presentar a seguinte documentación específica: Ademais da documentación establecida no apartado 9.3 das bases xerais das convocatorias de subvencións, os concellos deberán presentar a seguinte documentación específica: A Coruña, 18 de febrero de 2014 O PRESIDENTE, O SECRETARIO XERAL, D. Diego Calvo Pouso D. José Luis Almau Supervía
24/02/2014 | Administración LocalMunicipal
Pontedeume
Bases concurso disfraces infantil entroido 2014

1. O Concurso infantil terá lugar na Praza Real do Concello de Pontedeume as 19:00 h. do luns día 3 de Marzo de 2014.2. Para poder participar e optar aos premios é imprescindíbel cubrir (en todos os seus apartados) a solicitude de inscrición, e presentala no Departamento de Cultura, sito na Avda. do Peirao – Baixo s/n, (Edif. do xulgado), antes do sábado día 1 de marzo de 2014, en horario de 9:00 ata 13:30, tamén poderase inscribir no lugar do concurso desde as 17:30 ata as 18:30 h.3. Poderán participar todos/as aqueles nenos/as ata os dezaseis anos cumpridos.4. Os participantes terán que subir o palco para que o xurado poida puntuar o disfraz.5. Os disfraces puntuaranse por: beleza, orixinalidade, traballo, creatividade, etc.6. No apartado de premios, serán cinco categorías: do 0 ata 4 anos; de 5 ata 8 anos, de 9 ata 12 anos, de 13 ata 16 anos e un grupo familiar. Haberá catro premios por grupo. Os premios serán: 1º Premio: por valor de 70 € 2º Premio: por valor de 50 € 3º Premio: por valor de 35 € 4º Premio: por valor de 20 € 7. Para recoller o premio, os gañadores terán que vir acompañados dun adulto.8. O inscribirse implica o coñecer e aceptar as bases do Concurso.9. A orde de participación será por rigorosa orde de inscripción.10. Os premios poderán quedar desertos si o xurado o estima oportuno.11. Calqueina dúbida que poida xurdir no desenvolvemento do concurso, o xurado terá potestade para resolvela.12. O incumprimento de algunha distas bases implica a descalificación e baixa no Concurso. Pontedeume, a 14 de Febreiro de 2014. O ALCALDE Asdo.: Gabriel Torrente Piñeiro
24/02/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Convocatoria do programa de socorrismo dirixido aos concellos da provincia durante o exercicio 2014

SECCIÓN DE PROMOCIÓN ECONÓMICA E EMPREGO CONVOCATORIA DO PROGRAMA DE SOCORRISMO DIRIXIDO AOS CONCELLOS DA PROVINCIA DURANTE O EXERCICIO 2014 BASES ESPECÍFICAS DA CONVOCATORIA QUE COMPLEMENTAN AS BASES XERAIS REGULADORAS DAS CONVOCATORIAS DE SUBVENCIÓNS DA DEPUTACIÓN PUBLICADAS NO BOP N.º 217, DO 14/11/2013 Datos da convocatoria Base 3.–Obxecto. Obxecto específico da convocatoria FO023B/2014. Base 4.–Exclusións. Exclusións da convocatoria FO023B/2014. Ademais das exclusións expresadas no punto 4 das bases reguladoras, non serán obxecto de subvención nesta convocatoria as seguintes actividades: Base 5.–Solicitantes. Requisitos específicos da convocatoria FO023B/2014. Base 7.–Solicitude.7.1. Prazo da convocatoria FO023B/2014.7.2. Documentación. Documentación específica da convocatoria FO023B/2014. Ademais da documentación establecida no apartado 7.2 das bases reguladoras das convocatorias de subvencións, deberán presentar a seguinte documentación específica: Base 8.–Resolución.8.1. Valoración das solicitudes Criterios de baremación da convocatoria FO023B/2014. Base 9.–Xustificación e pagamento.9.1. Prazo de xustificación convocatoria FO023B/2014.9.3.–Documentación xustificativa. Documentación específica da convocatoria FO023B/2014. Ademais da documentación establecida no apartado 9.3 das bases reguladoras das convocatorias de subvencións, deberán presentar a seguinte documentación específica: ACoruña, 18 de febreiro de 2014. O presidente O secretario Diego Calvo Pouso José Luis Almau Supervía
24/02/2014 | Administración LocalMunicipal
Fene
Secretaría
Listas definitivas de admitidos e excluídos e data do primeiro exercicio dunha praza de policía local do Concello de Fene

ANUNCIO Listas definitivas de admitidos e excluídos e data do primeiro exercicio dunha praza de policía local do Concello de Fene. Por resolución de alcaldía núm.138/2014 do 14 de febreiro de 2014 resolveuse o seguinte: “PRIMEIRO.–Aprobar a lista definitiva de admitidos que se relaciona a continuación, SEGUNDO.–Aprobar a lista definitiva de excluídos que se relaciona a continuación, (*) 1: Non presenta a solicitude conforme ó modelo do anexo II das bases de selección. (*) 2: DNI sen compulsar ou sen presentar. (*) 3: Non presenta a titulación requirida ou coa documentación achegada non queda acreditada. (*) 4: Non presenta permisos de conducción requiridos ou se presentan sen compulsar. (*) 5: Non presenta declaración xurada de mantemento dos permisos de condución ou a presentada é incorrecta. (*) 6: Non presenta declaración xurada de portar armas e, no seu caso, chegar a utilizalas ou a presentada é incorrecta. (*) 7: Non presenta certificado médico ou o presentado non se axusta ás bases de selección. (*) 8: Presentación da documentación fóra de prazo. (*) 9: A instancia de participación conforme ó modelo do anexo II non está asinada. TERCEIRO.–Convocar ós membros do tribunal de selección designados na resolución de alcaldía núm.1532/2013 (BOP núm.10 do 16.01.2014) para que se constitúan o 10 de marzo de 2014 ás 10 h na sala de comisións do Concello de Fene sito na Avda. do Concello s/n - Fene. CUARTO.–Convocar ós aspirantes admitidos ó primeiro exercicio da oposición -proba de avaliación dos coñecementos (exame tipo test)- que terá lugar o día 12 de marzo de 2014 ás 10.30 h no pavillón polideportivo da Xunqueira sito na Avda. do Mar s/n - Fene. Os aspirantes deberán presentarse provistos do DNI na porta principal do dito pavillón. QUINTO.–Contra a presente resolución poderá interpoñerse potestativamente recurso de reposición, no prazo dun mes, ante o Órgano que a ditou ou directamente recurso contencioso-administrativo, no prazo de dous meses, ante a Xurisdición Contencioso-Administrativa. Así mesmo, contra a designación dos membros do tribunal de selección (resolución núm.1532/2013 -BOP núm.10 do 16.01.2014-) tamén poderá interpoñerse potestativamente recurso de reposición, no prazo dun mes, ante o Órgano que a ditou ou directamente recurso contencioso-administrativo, no prazo de dous meses, ante a Xurisdición Contencioso-Administrativa. Os prazos cóntanse a partir do día seguinte da publicación desta resolución no Boletín Oficial da Provincia. SEXTO.–Publicar a presente resolución no Boletín Oficial da Provincia, no taboleiro de edictos do Concello e na páxina web do Concello”. Fene, 17 de febreiro de 2014. O alcalde Gumersindo P. Galego Feal
24/02/2014 | Administración LocalMunicipal
Pontedeume
Bases participación no entroido 2014 - martes entroido

1. Para poder participar e optar aos premios é imprescindíbel cubrir (en todos os seus apartados) a solicitude de incripción e presentala no Rexistro do Concello, ou no Departamento de Cultura, sito na Avda. do Peirao- Baixo s/n, /Edif. do xulgado). O prazo de presentación remata o sábado día 1 de marzo de 2014.2. Entenderase por comparsa un grupo de máscaras cun número de 8 ou máis persoas, maiores de 16 anos (cumpridos). No caso de comparsas infantís, a agrupación estará formada por un número maior de 8 persoas menores de 16 anos. O incumprimento desta cláusula conleva o non poder optar ós premios do concurso.3. As comparsas deberán gardar unha unidade temática tanto no vestiario coma na súa actuación.4. Cada comparsa deberá cantar ou recitar ante o público, no palco, que se instalará para tal fin, na Praza Real do Concello de Pontedeume, un mínimo de tres cancións ou letra das cancións.5. Cada comparsa entregará a Organización un folleto no que estarán impresas as letras das cancións ou coplas que van a cantar ou recitar, as cales serán inéditas en canto a letra. Así mesmo entregarán entre o público ditas letras de forma gratuíta.6. As comparsas para poder optar ós premios deberán participar en todos aqueles actos que a Organización teña programados, e sexa necesaria a súa participación, para este Entroido 2014.7. Os premios de participación no Entroido 2014 (martes de Canaval), serán de idéntica contía para todas as comparsas que participen, e que reúnan as condicións e requisitos esixidos nestas Bases.8. Todas as actuacións terán lugar na Praza Real do Concello de Pontedeume. Excepto aquelas puntuais que a organización teña programadas facer noutro lugar.9. Destinaranse 4.650 € para repartir entre as distintas comparsas que participen no concurso de Comparsas do Entroido 2014. Esta cantidade repartirase en idéntica contía para todas as comparsas participantes que reúnan as condicións e requisitos esixidos nestas Bases.10. A orde de participación das comparsas, nos diferentes actos, establecerase mediante sorteo, ou acordo entre a organización e todas as comparsas participantes. Dito sorteo ou acordo farase vinte minutos antes do comezo do pasarúas. Aquelas comparsas que non se encontren presente no sorteo ocuparan o lugar designado pola organización.11. Calqueina dúbida que poida xurdir na interpretación destas Bases, os membros da Xunta de Goberno, ou na persoa na que dita Xunta designe, ten a potestade para resolvela. Pontedeume, a 14 de Febreiro de 2014 O ALCALDE Asdo.: Gabriel Torrente Piñeiro
24/02/2014 | Administración LocalMunicipal
Pontedeume
Bases concurso disfraces adultos entroido 2014

1. O Concurso infantil terá lugar na Praza Real do Concello de Pontedeume as 01:00 h. do Sábado día 1 de Marzo de 2014.2. Para poder participar e optar aos premios cubrirase (en todos os seus apartados) a solicitude de inscrición, e presentala no Departamento de Cultura, sito na Avda. do Peirao – Baixo s/n, (Edif. do xulgado), antes do sábado día 1 de marzo de 2014, en horario de 9:00 ata 13:30, tamén poderase inscribir no lugar do concurso desde as 23:30 do Sábado día 1ata as 0:30 do Domingo.3. Poderán participar todos/as aqueles persoas maiores de dezaseis (cumpridos). 4. Os participantes terán que subir o palco para que o xurado poida puntuar o disfraz.5. Os disfraces puntuaranse por: beleza, orixinalidade, traballo, creatividade, etc.6. No apartado de premios, serán dúas categorías: Individual e Grupo. Haberá tres premios por categoría. Os premios serán: 1º Premio: por valor de 200 € 2º Premio: por valor de 150 € 3º Premio: por valor de 100 € 7. Na categoría individual poderán participar 1, 2 ou 3 persoas como grupo individual. Na categoría de grupo, o grupo o formarán máis de tres persoas.8. O inscribirse implica o coñecer e aceptar as bases do Concurso.9. A orde de participación será por rigorosa orde de inscripción.10. Os premios poderán quedar desertos si o xurado o estima oportuno.11. Calqueina dúbida que poida xurdir no desenvolvemento do concurso, o xurado terá potestade para resolvela.12. O incumprimento de algunha distas bases implica a descalificación e baixa no Concurso. Pontedeume, a 14 de Febreiro de 2014. O ALCALDE Asdo.: Gabriel Torrente Piñeiro
24/02/2014 | Administración LocalMunicipal
Dumbría
Información pública sobre actividade sometida a avaliación de incidencia ambiental

ANUNCIO Téndose solicitado desta Alcaldía, por Ursula Maria Char Morimoto e Josefa Sande Formoso, licenza municipal para nave para maquinaria agrícola e silo no lugar de Olveira, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por prazo de vinte días hábiles, contados a partir do seguinte ó da última publicación deste anuncio no Boletín Oficial da Provincia ou no Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 20 de febreiro de 2014. O ALCALDE José Manuel Pequeño Castro
24/02/2014 | Administración LocalMunicipal
Fene
Secretaría
Bases convocatoria pública de subvencións que rexerán as axudas ás comparsas que participen nos actos programados con motivo do Entroido 2014 do Concello de Fene

A Alcaldía mediante resolución núm.108 de 7 de febreiro de 2014 procedeu á aprobación das bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2014 do Concello de Fene. O prazo para a presentación de solicitudes rematará o venres 21 de febreiro de 2014. Fene, 10 de febreiro de 2014 O alcalde Gumersindo P. Galego Feal